**SREDNJA ŠKOLA HVAR,**

**Kroz Burak 81**

**21450 Hvar**

raspisuje

**NATJEČAJ**

**za radno mjesto voditelja projekta „HvaR&D – Uvođenje GIS I ICT tehnologija u kurikulume fakultativne nastave i njihova primjena u održivom razvoju otoka Hvara“ oznake HR.3.1.20-0039 koji je financiran iz Europskog socijalnog fonda u sklopu operativnog programa Razvoj ljudskih potencijala - 1 izvršitelj s mjestima rada – Hvar i dislocirano prema zahtjevima posla ;**

**na određeno vrijeme, do završetka naslovnog projekta, s punim radnim vremenom**

Potrebne kvalifikacije i iskustvo:

- završen diplomski sveučilišni studij ekonomije;

- 5 godina radnog iskustva;

- iskustvo u ovakvim ili sličnim projektima iz područja srednjeg ili visokog obrazovanja;

- formalno obrazovanje u području pripreme ili provedbe EU projekata;

- iskustvo u pripremi ili provedbi projekata financiranih iz europskih strukturnih i

 investicijskih fondova;

- izvrsno aktivno znanje hrvatskog i engleskog jezika;

- visoka razina računalne pismenost i sigurnost u korištenju MS Office paketa, izvrsno

 snalaženje u IT okruženju te sigurno korištenje web i mobilne ICT infrastrukture pri

 provedbi projekta.

Prijava treba sadržavati životopis u Europass formatu, motivacijsko pismo te dokumente kojima se dokazuju tražene kvalifikacije i iskustvo.

Prijave se podnose u roku od 8 (osam) dana od dana objave natječaja na mrežnim stranicama Hrvatskog zavoda za zapošljavanje i na mrežnim stranicama Škole, poštom na adresu **Srednja škola Hvar, Kroz Burak 81, 21450 Hvar** s naznakom „**Natječaj za radno mjesto voditelja projekta, HR.3.1.20-0039“**

Urednom prijavom smatra se prijava koja sadrži sve podatke i priloge navedene u javnom natječaju. Osoba koja nije podnijela pravodobnu i urednu prijavu ili ne ispunjava formalne uvjete iz javnog natječaja, ne smatra se kandidatom prijavljenim na javni natječaj.

Pravo podnošenja prijave na javni natječaj imaju ravnopravno osobe oba spola.

Nepravovremene i nepotpune prijave neće se razmatrati

Za kandidate koji ispunjavaju formalne uvjete natječaja provest će se intervju nakon čega će se izvršiti odabir kandidata. Kandidati su obvezni pristupiti intervjuu, u protivnom će se smatrati da su odustali od prijave za natječaj.

 O rezultatima natječaja kandidati / kandidatkinje će biti obaviješteni u roku od 7 dana od dana donošenja odluke o izboru putem elektroničke pošte (e-maila).

Opis radnog mjesta:
Voditelj projekta bit će zadužen/a za upravljanje ljudskim, materijalnim i financijskim resursima projekta, kontrolu kompletne administracije projekta, komunikaciju s projektnim partnerima, koordinaciju provedbe postupaka nabave, projektno izvještavanje (financijsko i narativno) prema ugovornom tijelu, planiranje događanja i putovanja na projektu, organizaciju projektnih aktivnosti, osiguranje vidljivosti projektnih aktivnosti te je odgovoran za postizanje projektnih ciljeva u upravljanje cijelim projektnim timom.

Dodatni uvjeti:

* Poželjno formalno obrazovanje u području pripreme i provedbe projekata financiranih iz EU fondova;
* Samo-motivacija i sposobnost rada pod pritiskom;
* Izražene administracijske i organizacijske vještine
* Sposobnost rada i u timu i samostalno;
* Točnost i redovitost vođenja evidencija;
* Strpljivost i fleksibilnost
* Prethodno iskustvo rada u timu
* Izražene organizacijske i komunikacijske vještine
* Visoki stupanj odgovornosti i samostalnosti u radu
* Proaktivan pristup rješavanju problema

 Ravnatelj:

 Saša Paduan, prof.

Hvar, 5. siječnja 2016.